Kirjatyöntekijäin Liiton 22. edustajakokous järjestettiin 16.-19.6.1977 Espoon Dipolissa. Samalla juhlistettiin myös liiton 80-vuotista taivalta. Tilaisuudessa esittivät tervehdyksensä niin SAK kuin Pohjoismainen graafinen unioni ja muutama muukin järjestö. Kuvassa on edustajakokouksessa valittu liittotoimikunta: Istumassa ovat vasemmalta alkaen varapuheenjohtaja Erkki Järvinen, puheenjohtaja Aarne Koskinen ja sihteeri Pentti Levo. Seisomassa ovat vasemmalta alkaen liittoneuvoston puheenjohtaja Jaakko Väisänen, Pekka Suikkanen, Teuvo Tuominen, Aimo Vettenranta, Raili Paajanen, Teuvo Hörkkö, Seppo Ansamaa, Kalervo Hiiri, Martta Kaivola, Antero Metsänen, Kaija Saaristo, Raimo Rauhala, ja Toive Suominen